ആശുപത്രികള് കേന്ദ്രീകരിച്ച് തട്ടിപ്പ്: യുവാവ് അറസ്റ്റില് കണ്ണൂര്: ആശുപത്രിയില് ബന്ധുവിന് കൂട്ടിരിപ്പിനെത്തിയ നീലേശ്വരം സ്വദേശിയെ കബളിപ്പിച്ച് പണം തട്ടിയ കേസില് യുവാവ് അറസ്റ്റില്. തളിപ്പറമ്ബ് സര് സയ്യിദ് കോളജിന് സമീപം താമസിക്കുന്ന മുയ്യം സ്വദേശി സാഹിദ മന്സിലില് കെ.എസ്. അഷറഫി 19 നെയാണ് ടൗണ് പൊലീസ് അറസ്റ്റ് ചെയ്തത്. കഴിഞ്ഞ ദിവസം ഉച്ചയ്ക്ക് 2.45ഓടെ കണ്ണൂരിലെ ഒരു സ്വകാര്യ ആശുപത്രിയില് വച്ചായിരുന്നു സംഭവം. വി.പി. നിഷാദ് ആണ് തട്ടിപ്പിനിരയായത്. ഐ.സി.യുവില് അത്യാസന്ന നിലയില് കഴിയുന്ന സഹോദരിയുടെ ചികിത്സയ്ക്ക് അത്യാവശ്യമായി പണം ആവശ്യമുണ്ടെന്ന് തെറ്റിദ്ധരിപ്പിച്ച് 5000 രൂപ ചോദിച്ചു വാങ്ങി പ്രതി സ്ഥലം വിടുകയായിരുന്നു. അന്വേഷണത്തില് ആശുപത്രിയില് അത്തരത്തില് ഒരു രോഗി ഇല്ലെന്ന് മനസിലാക്കിയ നിഷാദ് ടൗണ് സ്റ്റേഷനില് പരാതി നല്കി.